
ROMÂNIA

Judeţul Timiş

PRIMĂRIA MUNICIPIULUI TIMIŞOARA

B-dul C.D. Loga nr. 1, 300030 Timişoara

Tel/fax: +40 256 204886

E-mail: primariatm@primariatm.ro
Internet: www.primariatm.ro

Call-Center: telefon 969, luni-vineri intre orele 08-22
Proiect de hotărâre din 08.12.2010 privind infiinţarea instituţiei publice de   interes local cu personalitate juridică – Direcţia Poliţiei Locale Timişoara, aprobarea Organigramei, Statului de funcţii şi a Regulamentului de organizare şi funcţionare 

Consiliul Local al Municipiului Timişoara


Având în vedere referatul nr. _________________ al Primarului Municipiului Timişoara, domnul GHEORGHE CIUHANDU.


Având în vedere avizele Comisiei pentru studii, prognoze, economie, buget, finanţe, impozite si taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sanatate, protecţie sociala, turism, ecologie, sport şi culte din cadrul
 Consiliului Local al Municipiului
Timişoara.  

Având în vedere prevederile  Legii Poliţiei Locale  nr.155 din 12.07.2010.


În conformitate cu prevederile art. 36, alin(2), lit.a) şi alin (3) lit. b) din Legea nr.215/2001 privind administraţia publică locală, republicată, cu modificările şi completările ulterioare.


În temeiul art.45, alin.(1) din Legea nr.215/2001 privind administraţia publică locală, republicată, cu modificările şi completările ulterioare.

HOTĂRĂŞTE:

Art.1 – Începând cu data de 01.01.2011 se desfiinţează Serviciul Public - Direcţia Poliţia Comunitară Timişoara - entitate publică fără personalitate juridică, aflat în subordinea Consiliului Local Timişoara.

Art.2 -  Începând cu data de 01.01.2011 se  înfiinţează  Direcţia Poliţiei Locale Timişoara  ca instituţie publică de interes local  cu personalitate juridică în subordinea Consiliului Local al Municipiului Timişoara prin preluarea posturilor şi personalului poliţiei comunitare, precum şi ale structurilor din aparatul de specialitate al primarului responsabil cu controlul privind disciplina în construcţii, protecţia mediului şi comerţ.

Art.3 - Se aprobă Organigrama, Statul de funcţii şi Regulamentul  de organizare şi funcţionare ale Direcţiei Poliţiei Locale Timişoara, conform anexelor 1,2 şi 3 care fac parte integrală din prezenta hotărâre.

Art.4 - Finanţarea cheltuielilor curente şi de capital ale Direcţiei Poliţiei Locale Timişoara,se asigură din venituri proprii şi subvenţii de la bugetul local.

Art.5 - Direcţia Poliţiei Locale Timişoara va prelua, în condiţiile legii, patrimoniul Serviciul Public - Direcţia Poliţia Comunitară Timişoara.
Art.6 - Cu aducerea la îndeplinire a prezentei hotărâri se încredinţează Direcţia Poliţia Locală Timişoara.
Art.7 -  Prezenta hotărâre se comunică:
                     - Instituţiei Prefectului - Judeţul Timiş;
                     - Primarului Municipiului Timişoara;
                     - Serviciului Juridic;
                     - Direcţiei Economice;
                     - Direcţiei Patrimoniu;
                     - Direcţiei Dezvoltare;
                     - Direcţiei Comunicare
                     - Direcţiei de Mediu;
                     - Direcţiei Tehnice;
- Instituţiei Arhitectului Şef;
                     - Direcţiei Poliţiei Locale;



         - Direcţiei Fiscale;
                     - Direcţiei de Asistenţă Socială a Municipiului Timişoara;
                     - Biroului Control Intern şi Managementul Calităţii;
                     - Mass - media locale.

